PMIndiaData/PMIndiaSum huggingface dataset:
లిజ్ ట్ర‌స్  గారు యుకె కు తరువాతి ప్ర‌ధాని గా ఎన్నికైనందుకు ఆమె కు అభినందనలు తెలిపిన ప్రధాన మంత్రి

లిజ్ ట్ర‌స్ గారు యునైటెడ్ కింగ్ డ‌మ్ (యుకె) కు కొత్త ప్ర‌ధాని గా ఎన్నికైనందుకు ప్ర‌ధాన‌ మంత్రి శ్రీ న‌రేంద్ర మోదీ ఆమె కు అభినందనల ను తెలిపారు. కొత్త భూమిక లో మరియు కొత్త బాధ్యతల లో ఆమె రాణించాలని కూడా శ్రీ నరేంద్ర మోదీ అభిలషిస్తూ, శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – “యుకె కు తరువాతి ప్ర‌దాని గా ఎన్నికైనందుకు @trussliz కు ఇవే అభినందన లు. భార‌త‌దేశం–యుకె విస్తృత వ్యూహాత్మ‌క భాగ‌స్వామ్యాన్ని మీ నాయ‌క‌త్వం లో మ‌రింత గా బ‌ల‌ప‌రచడం జరుగుతుందన్న విశ్వాసం నాలో ఉంది. మీరు మీ యొక్క కొత్త భూమిక లో మరియు నూతన బాధ్య‌త‌లలో రాణించగలరని ఆశిస్తూ, మీకు ఇవే నా శుభాకాంక్ష లు.” అని పేర్కొన్నారు.
ఆస్ట్రేలియా ప్రధాని శ్రీ మాల్కమ్ టర్న్ బుల్ తో ఫోన్ లో మాట్లాడిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు ఆస్ట్రేలియా ప్రధాని శ్రీ మాల్కమ్ టర్న్ బుల్ తో ఫోన్ లో సంభాషించారు. శ్రీ టర్న్ బుల్ ఇటీవల భారతదేశంలో తన పర్యటన విజయవంతమైనందుకుగాను ప్రధాన మంత్రికి ధన్యవాదాలు తెలిపారు. వృత్తి నిపుణుల వీసా కార్యక్రమంలో ఆస్ట్రేలియా ఇటీవల చేసిన మార్పులు చూపగల ప్రభావాన్ని ప్రస్తావించి ప్రధాన మంత్రి ఆందోళన వ్యక్తం చేశారు. ఈ అంశంపై ఉభయ పక్షాలకు చెందిన అధికారులు సన్నిహితంగా సంప్రతింపులు జరుపుతూ ఉండాలని ఇరువురు ప్రధానులు అంగీకారానికి వచ్చారు. శ్రీ టర్న్ బుల్ కిందటి నెల భారతదేశాన్ని సందర్శించిన తరువాత చేపట్టవలసిన తదుపరి కార్యాచరణను గురించి, ఇంకా ద్వైపాక్షిక సంబంధాలను మరింత బలోపేతం చేయడానికి అవసరమైన చర్యల గురించి కూడా ఉభయ ప్రధానులు చర్చించారు.
ఉగ్ర‌వాదం, శ‌ర‌ణార్థుల సంక్షోభంపై జీ – 20 దేశాధినేత‌లతో ప్ర‌ధాని న‌రేంద్ర‌మోదీ

వ‌రిష్ఠ నేత‌లారా….. ఉగ్ర‌వాద‌మ‌నేది మాన‌వాళి ఎదుర్కొంటున్న ప్ర‌ధాన స‌వాలు. సంక్షోభ ప్రాంతాల నుంచి మొద‌లుకొని సుదూర ప‌ట్ట‌ణాల్లోని వీధుల్లోనూ ఉగ్ర‌భూతం మార‌ణ‌హోమం సృష్టిస్తోంది. ఉగ్ర‌వాద పురాత‌న క‌ట్ట‌డాలింకా అలాగే ఉన్నాయి. ఇంకా కొన్ని దేశాలు ఉగ్ర‌వాదాన్ని త‌మ విదేశాంగ విధానంలో పావుగా వాడుకుంటున్నాయి. అయితే ఉగ్ర‌వాద స్వ‌రూపం మారుతున్న తీరు కూడా మ‌న క‌ళ్ళ‌ముందే క‌నిపిస్తోంది. అంత‌ర్జాతీయ బంధాలు, ఉగ్ర‌గ్రూపుల గొలుసుక‌ట్టు స‌హ‌కారం, ఉగ్ర‌వాద ప్ర‌చారానికి, కొత్తవారిని బుట్ట‌లో వేసుకొని త‌మ సంస్థ‌ల్లో నియ‌మించుకోవ‌టానికి సైబ‌ర్‌ స్పేస్‌ను ఉప‌యోగించుకోవ‌టం చూస్తునే ఉన్నాం. ప్ర‌జాబాహుళ్య స‌మాజాల‌కు కొత్త స‌వాలు ఎదుర‌వుతోంది. అదే గ‌డ్డ‌పై నియ‌మించుకొని అదే స‌మాజాన్ని ల‌క్ష్యంగా చేసుకుంటున్నారు. మ‌న ప్ర‌పంచ భ‌ద్ర‌త కార్యాచ‌ర‌ణ మ‌రో శ‌కం కోసం, ఇత‌ర‌త్రా స‌వాళ్ళ కోసం నిర్వ‌చించ‌బడింది. ఉగ్ర‌వాదంపై పోరాడ‌టానికి మ‌న‌కో స‌మ‌గ్ర అంత‌ర్జాతీయ వ్యూహమంటూ లేదు. ఉన్న వాటినీ ఆచితూచి వాడుతున్నాం. వ‌రిష్టులారా…! మ‌నం ఎదుర్కొంటున్న ముప్పుకంటే కూడా ఆ ముప్పుకు మ‌నం ఎలా స్పందిస్తున్నామ‌న్న‌ది ప్ర‌ధానం. ఉగ్ర‌భూతంపై ప్ర‌పంచ‌మంతా ముక్త‌కంఠంతో మాట్లాడాలి. క‌ల‌సిక‌ట్టుగా చ‌ర్య‌లు తీసుకోవాలి. ఇందులో రాజ‌కీయ శ‌ష‌బిష‌ల‌కు స్థానం లేదు. ఉగ్ర‌వాద గ్రూపుల మ‌ధ్య గానీ, దేశాల మ‌ధ్య‌గానీ మ‌నం తేడా చూపించాల్సిన అవ‌స‌రం లేదు. ఉగ్ర‌వాదానికి మ‌ద్ద‌తిచ్చే, ప్రోత్స‌హించే వారిని ఏకాకుల‌ను చేద్దాం. మ‌నం న‌మ్మే మాన‌వ‌త్వ‌పు విలువ‌ల‌ను పంచుకునేవారికి అండ‌గా నిలుద్దాం. ఉగ్ర‌వాద స‌వాల్‌ను ఎదుర్కోవ‌టానికి అవ‌స‌ర‌మైన అంత‌ర్జాతీయ న్యాయ కార్యాచ‌ర‌ణ ప్ర‌ణాళిక‌ను పున‌ర్‌నిర్మించుకోవాల్సిన అవ‌స‌ర‌ముంది. ఇక ఎలాంటి ఆల‌స్యం లేకుండా త‌క్ష‌ణ‌మే ఉగ్ర‌వాదంపై అంత‌ర్జాతీయ తీర్మానం చేయాలి. ఇంటెలిజెన్స్‌, ఉగ్ర‌వాదాన్ని అణ‌చివేసే చ‌ర్య‌ల్లో అంత‌ర్జాతీయ ప‌ర‌స్ప‌ర స‌హ‌కారం పెంచుకోవాలి. ఉగ్ర‌వాదుల‌కు ఆయుధాల స‌ర‌ఫ‌రాను అడ్డుకునే ప్ర‌య‌త్నాల‌ను మ‌రింత బ‌లోపేతం చేయాలి. ఉగ్ర‌వాద ఉద్య‌మాల‌ను దెబ్బ‌తీసి, ఉగ్ర‌వాదుల‌కు ఆర్థిక సాయం అంద‌జేసేవారిని మ‌ట్టుపెట్టాలి. మ‌న సైబ‌ర్‌స్పేస్‌ను ర‌క్షించుకునేలా ప‌ర‌స్ప‌ర స‌హ‌కారం అందించుకోవ‌టంతోపాటు ఉగ్ర‌వాద ప‌నుల‌కు ఇంట‌ర్నెట్‌, సామాజిక మాధ్యమాల వాడ‌కం త‌గ్గేలా చ‌ర్య‌లు తీసుకోవాలి. ఉగ్ర‌వాదంపై సామాజిక ఉద్య‌మం రూపొందించేందుకు మ‌త‌గురువులు, మేథావులులను భాగ‌స్వాముల‌ను చేయాలి. ముఖ్యంగా యువ‌త‌రం ఉగ్ర‌వాదంవైపు అడుగులు వేయ‌కుండా ఈ చ‌ర్య‌లు అవ‌స‌రం. ఏదేశాల్లోనైతే ఈ స‌మ‌స్య ఎక్కువుందో అక్క‌డిది అవ‌స‌రం. ఉగ్ర‌వాదాన్ని మ‌తాన్ని వేరు చేసి చూసి, ఉగ్ర‌వాదం వైపు వెళుతున్న వారిని ఆప‌టానికి అంతా క‌ల‌సి క‌ట్టుగా కృషి చేయాలి. అంతేగాకుండా ప‌శ్చిమాసియా, ఆఫ్రికాల్లో శాంతి, సుస్థిర‌త‌ల‌ను ప్రోత్స‌హించ‌టం చాలా అవ‌స‌రం. ప్ర‌స్తుత శ‌ర‌ణార్థుల స‌మ‌స్య‌ను ప‌రిష్క‌రించ‌టానికి కూడా ఇది అవ‌స‌రం. వ‌రిష్టులారా….! ప్ర‌స్తుతం ప్ర‌పంచ వ్యాప్తంగా సుమారు 60 మిలియ‌న్ల మంది ర‌క్ష‌ణ కోరుతున్నారు. ప‌శ్చిమాసియా సంక్షోభం సృష్టించిన ఈ మాన‌వ‌త్వ‌పు స‌వాలు ప్ర‌పంచ దృష్టిని ఆక‌ర్షిస్తోంది. సాయానికి ముందుకొచ్చే దేశాల‌పై విస్తృత ప్ర‌భావం కూడా ఉంటోంది. శ‌ర‌ణార్థుల‌ను ఆదుకోవ‌టానికి త‌మ స‌రిహ‌ద్దుల‌ను తెర‌చి, ర‌క్ష‌ణ‌నిచ్చిన దేశాల‌కు కృత‌జ్ఞ‌త‌లు. ప్ర‌పంచ‌వ్యాప్తంగా మాన‌వాళి ఎదుర్కొంటున్న అత్యంత క్లిష్ట‌మైన స‌వాల‌ను ఐక్య‌రాజ్య‌స‌మితి బ‌లంగా ఎదుర్కోవ‌టానికి వీలుగా మ‌నం ఓ దీర్ఘ‌కాలిక వ్యూహాన్ని రూపొందించాల్సిన అవ‌స‌రం ఉంది.
భారతదేశంలోని బొగ్గు, లిగ్నైట్ వ‌న‌రులు ఉన్న ప్రాంతాల్లో  బొగ్గు గ్యాసిఫికేష‌న్ ప్రక్రియకు విధాన కార్యాచ‌ర‌ణ‌

భారతదేశంలోని బొగ్గు, లిగ్నైట్ వ‌న‌రులు ఉన్న ప్రాంతాల్లో బొగ్గు గ్యాసిఫికేష‌న్ (యూసీజీ- భూగర్భంలోని బొగ్గును సింథ‌టిక్ గ్యాస్‌గా మార్చే ప్ర‌క్రియ) విధాన కార్యాచ‌ర‌ణ‌కు ప్ర‌ధాన‌ మంత్రి శ్రీ న‌రేంద్ర‌ మోదీ అధ్య‌క్ష‌త వ‌హించిన‌ కేంద్ర మంత్రివ‌ర్గ సమావేశం ఆమోద‌ ముద్ర వేసింది. సంప్ర‌దాయ మైనింగ్ ప‌ద్ధ‌తుల్లో ఆర్థికంగా లాభ‌దాయ‌కం కాద‌నుకునే ప‌రిస్థితుల్లో యూసీజీ ప‌ద్ధ‌తి ద్వారా బొగ్గు, లిగ్నైట్ నుంచి ఇంధ‌నాన్ని ఈ యూసీజీ ప‌ద్ధ‌తిలో ఉత్పత్తి చేస్తారు. ఆదాయం పంచుకోవ‌టానికి వీలు క‌ల్పిస్తున్న ప్ర‌స్తుత సీబీఎమ్ (కోల్‌ బెడ్ మీథేన్‌) విధానం త‌ర‌హాలోనే దాదాపుగా ఈ కొత్త విధానం కూడా ఉంటుంది. పోటీ బిడ్డింగ్ ద్వారానే గ‌నుల‌ను కేటాయిస్తారు. ఇంధ‌న భ‌ద్ర‌త కోస‌మ‌ని ఈ యూసీజీని చేప‌డుతున్నారు. బొగ్గు మంత్రిత్వ‌ శాఖ సార‌థ్యంలో వివిధ మంత్రిత్వ శాఖ‌ల‌ సభ్యులతో కూడిన కమిటీ గ‌నులు, ప్రాంతాల‌ను ఎంపిక చేస్తుంది. ఈ బ్లాకుల‌ను బిడ్డింగ్‌ కు పెట్టాలా లేక నామినేష‌న్ ప‌ద్ధ‌తిలో ప్ర‌భుత్వ రంగ సంస్థ‌ల‌కు (పీఎస్‌యూ ల‌కు) ఇవ్వాలా అనేది కూడా ఈ కమిటీనే నిర్ణ‌యిస్తుంది. ఒప్పంద ప‌త్రం త‌యారు చేయ‌టానికి ఓ క‌న్స‌ల్టెంట్‌ ను బొగ్గు మంత్రిత్వ శాఖ నియ‌మించుకుంటుంది. బిడ్ ప‌త్రాల రూప‌క‌ల్ప‌న‌, బిడ్డింగ్ నిర్వ‌హ‌ణ‌, వాటి మూల్యాంక‌నం, ప్రాధాన్య‌త‌ల ప‌ర్య‌వేక్ష‌ణ ప‌నుల‌కు సెంట్ర‌ల్ మైన్ ప్లానింగ్ అండ్ డిజైన్ ఇన్ స్టిట్యూట్ లిమిటెడ్ (సీఎంపీడీఐ ఎల్) నోడ‌ల్ సంస్థ‌గా ప‌నిచేస్తుంది. వ‌చ్చే రెండేళ్ళ కోసం కొన్ని గ‌నుల బ్లాకుల‌ను ఎంపిక చేస్తారు. త‌రువాత దీర్ఘ‌కాలం కోసం మ‌రికొన్నింటిని ఎంపిక చేస్తారు.
బెర్లిన్  లో బిజినెస్ రౌండ్ టేబుల్ కు స‌హాధ్య‌క్ష‌త వ‌హించిన ప్ర‌ధాన‌మంత్రి

ప్ర‌ధాన‌మంత్రి శ్రీ న‌రేంద్ర మోదీ జ‌ర్మ‌నీ చాన్స‌ల‌ర్ ఒలాఫ్ స్కోల్జ్ తో క‌లిసి బిజినెస్ రౌండ్ టేబుల్ కు స‌హాధ్య‌క్ష‌త వ‌హించారు. ఈ సంద‌ర్భంగా ప్ర‌ధాన‌మంత్రి మాట్లాడుతూ త‌మ ప్ర‌భుత్వం చేప‌ట్టిన స్థూల సంస్క‌ర‌ణ‌లు, దేశంలో పెరుగుతున్న స్టార్ట‌ప్ లు, యునికార్న్ ల గురించి వివ‌రించారు. భార‌త‌దేశంలో పెట్టుబ‌డులు పెట్టాల‌ని ఆయ‌న వ్యాపార‌వేత్త‌ల‌ను ఆహ్వానించారు. ఈ కార్య‌క్ర‌మంలో ఉభ‌య దేశాల‌ ప్ర‌భుత్వాల‌ ఉన్న‌త స్థాయి ప్ర‌తినిధులు, కార్పొరేట్ కంపెనీల సిఇఓలు పాల్గొన్నారు. వాతావ‌ర‌ణ స‌హ‌కారం, స‌ర‌ఫ‌రా వ్య‌వ‌స్థ‌లు; ప‌రిశోధ‌న, అభివృద్ధి స‌హా భిన్న అంశాల‌పై వారు చ‌ర్చించారు. ఈ బిజినెస్ రౌండ‌ప్ లో ఈ దిగువ పేర్కొన్న వ్యాపార‌వేత్త‌లు పాల్గొన్నారు. భార‌త ప్ర‌తినిధివ‌ర్గం స‌భ్యులు… – సంజీవ్ బ‌జాజ్ (భార‌త ప్ర‌తినిధి వ‌ర్గం నాయ‌కుడు), ఎన్నికైన ప్రెసిడెంట్‌, సిఐఐ; చైర్మ‌న్ & మేనేజింగ్ డైరెక్ట‌ర్‌, బ‌జాజ్ ఫిన్ స‌ర్వ్ – బాబా ఎన్‌ క‌ల్యాణి; చైర్మ‌న్‌, మేనేజింగ్ డైరెక్ట‌ర్‌; భార‌త్ ఫోర్జ్ – సికె బిర్లా, మేనేజింగ్ డైరెక్ట‌ర్, సిఇఓ; సికె బిర్లా గ్రూప్‌ – పునీత్ ఛ‌త్వాల్‌; మేనేజింగ్ డైరెక్ట‌ర్, సిఇఓ; ఇండియ‌న్ హోట‌ల్స్ కంపెనీ – స‌లీల్ సింఘాల్‌, ఛైర్మ‌న్ ఎమిరిట‌స్‌, పిఐ ఇండ‌స్ర్టీస్‌ – సుమంత్ సిన్హా; మేనేజింగ్ డైరెక్ట‌ర్, సిఇఓ; రెన్యూ ప‌వ‌ర్‌; ప్రెసిడెంట్‌, అసోచాం – దినేష్ ఖారా, చైర్మ‌న్‌, స్టేట్ బ్యాంక్ ఆఫ్ ఇండియా – సిపి గుర్నాని, మేనేజింగ్ డైరెక్ట‌ర్, సిఇఓ; టెక్ మ‌హీంద్రా లిమిటెడ్‌ – దీప‌క్ బాగ్లా; చీఫ్ ఎగ్జిక్యూటివ్ ఆఫీస‌ర్‌, మేనేజింగ్ డైరెక్ట‌ర్; ఇన్వెస్ట్ ఇండియా జ‌ర్మ‌నీ ప్ర‌తినిధివ‌ర్గం స‌భ్యులు – రోనాల్డ్ బుచ్‌, జ‌ర్మ‌న్ ప్ర‌తినిధివ‌ర్గం నాయ‌కుడు; ప్రెసిడెంట్‌, సిఇఓ, సీమెన్స్; చైర్మ‌న్‌, జ‌ర్మ‌న్ వ్యాపార సామ్రాజ్యం ఆసియా ప‌సిఫిక్ క‌మిటీ – మార్టిన్ బ్రూడ‌ర్ ముల్ల‌ర్‌, బోర్డ్ ఆఫ్ ఎగ్జిక్యూటివ్ డైరెక్ట‌ర్స్ చైర్మ‌న్‌; బిఏఎస్ఎఫ్‌ – హెర్బ‌ర్ట్ డీస్‌, బోర్డ్ ఆఫ్ మేనేజ్ మెంట్ చైర్మ‌న్‌, ఫోక్స్ వేగ‌న్‌ – స్టెఫాన్ హ‌ర్తుంగ్‌, బోర్డ్ ఆఫ్ మేనేజ్ మెంట్ చైర్మ‌న్‌, బాష్‌ – మ‌రికా లులే, చీఫ్ ఎగ్జిక్యూటివ్ ఆఫీస‌ర్‌, మేనేజింగ్ డైరెక్ట‌ర్‌; జిఎఫ్ టి టెక్నాల‌జీస్‌ – క్లాస్ రోసెన్ ఫెల్డ్, చీఫ్ ఎగ్జిక్యూటివ్ ఆఫీస‌ర్‌, షేఫ్ల‌ర్‌ – క్రిస్టియ‌న్ సెవింగ్‌, చీఫ్ ఎగ్జిక్యూటివ్ ఆఫీస‌ర్‌, డాయిష్ బ్యాంక్‌ – రాల్ఫ్ వింట‌ర్ గెర్స్ట్, మేనేజింగ్ బోర్డు చైర్మ‌న్, గీసికి + డివ్రియెంట్‌ – జ‌ర్గెన్ జెష్క్, చీఫ్ ఎగ్జిక్యూటివ్ ఆఫీస‌ర్‌, ఎన‌ర్కాన్
జాతీయపరివర్తన కు ఒక సంపూర్ణమైనటువంటి విద్య వ్యవస్థ కీలకం:  ప్రధాన మంత్రి

జాతీయ పరివర్తన కు ఒక సంపూర్ణమైనటువంటి విద్య వ్యవస్థ కీలకం అని ప్రధాన మంత్రి శ్రీ నరేంద్ర మోదీ అన్నారు. MyGovIndia ద్వారా వచ్చిన ఒక ట్వీట్ ను ప్రధాన మంత్రి వివరిస్తూ, గత 7 సంవత్సరాల లో విద్య రంగం లో చోటు చేసుకొన్న పరివర్తన తాలూకు తక్షణదర్శనాన్ని అందించే ఒక చక్కని ఉదాహరణ ఇదుగో అని పేర్కొన్నారు. ‘’ఒక సంపూర్ణతావాది విద్య వ్యవస్థ అనేది జాతీయ పరివర్తన కు కీలకం. గత 7 సంవత్సరాల లో విద్య రంగం లో చోటు చేసుకొన్న పరివర్తన తాలూకు తక్షణదర్శనాన్ని అందించే ఒక చక్కని ఉదాహరణ ఇదుగో ఇక్కడ ఉంది.’’ అని ప్రధాన మంత్రి ఒక ట్వీట్ లో పేర్కొన్నారు.
ఉపాధ్యాయ దినం సందర్భంగా ఉపాధ్యాయులందరి సమర్పణ భావం, వచనబద్ధత లకు ప్రధాన మంత్రి అభివాదన; డాక్టర్ ఎస్. రాధాకృష్ణ న్ కు ఆయన శ్రద్ధాంజలి అర్పించారు కూడా..

ప్రధాన మంత్రి శ్రీ నరేంద్ర మోదీ ఉపాధ్యాయ దినాన్ని పురస్కరించుకొని ఉపాధ్యాయులందరి సమర్పణ భావం, వచనబద్ధత లకు ప్రణామాలు అర్పించారు. అంతే కాకుండా, భారతదేశ పూర్వ రాష్ట్రపతి డాక్టర్ ఎస్. రాధాకృష్ణ న్ కు ఆయన శ్రద్ధాంజలి అర్పించారు కూడా. డాక్టర్ ఎస్. రాధాకృష్ణ న్ జయంతి ని భారతదేశమంతటా ఉపాధ్యాయ దినంగా జరుపుకొంటారు. “ ఉపాధ్యాయ దిన శుభాకాంక్షలు. ఉపాధ్యాయులందరి సమర్పణ భావం, వచనబద్ధత లకు భారతదేశం ప్రణామాలు అర్పిస్తోంది. జాతి నిర్మాణంలో ఉపాధ్యాయుల పాత్ర సర్వోన్నతమైంది. పండితుడు, రాజనీతికుశలుడు, గౌరవనీయ ఉపాధ్యాయుడు అయిన డాక్టర్ ఎస్. రాధాకృష్ణ న్ ఎందరో విద్యార్థుల భవిష్యత్తుకు మెరుగులు దిద్దారు; భారతదేశానికి సేవలు అందించారు కూడాను.. ఆయనకు ఇదే నా శ్రద్ధాంజలి. మీ ఉపాధ్యాయులు మీపైన ఎటువంటి ప్రభావాన్ని చూపించారు ? అనే విషయంలో మీ అనుభూతులను పంచుకోండి – ఎందరో వారి ఉపాధ్యాయులను గురించి ఏమని రాశారనేది కూడా చదవండి ” అని ప్రధాన మంత్రి తమ సందేశంలో పేర్కొన్నారు.
ప్ర‌పంచ నేత‌ల నుండి ప్ర‌ధాన మంత్రి కి అందుతున్న అభినందన సందేశాలు

ప్ర‌ధాన మంత్రి శ్రీ న‌రేంద్ర మోదీ ఈ రోజు న కూడా ప్ర‌పంచ‌వ్యాప్తం గా నేతల వద్ద నుండి వ‌స్తున్న అభినంద‌న పూర్వ‌క సందేశాల ను అందుకొన్నారు. వీటిలో శ్రీ‌ లంక అధ్య‌క్షుడు, శ్రేష్ఠుడు శ్రీ మైత్రీపాల సిరీసేన, సౌదీ అరేబియా రాజు, శ్రేష్ఠుడు సల్ మాన్ బిన్ అబ్దులజీజ్‌ అల్- సౌద్, యునైటెడ్ స్టేట్స్ అధ్య‌క్షుడు, శ్రేష్ఠుడు శ్రీ డోనాల్డ్ ట్రంప్ ల‌తో పాటు, నేపాల్ పూర్వ ప్రధాని, శ్రేష్ఠుడు శ్రీ పుష్ప కమల్ ద‌హాల్ ‘ప్రచండ’ నుండి వ‌చ్చిన టెలిఫోన్ కాల్స్ ఉన్నాయి. అధ్య‌క్షుడు శ్రీ సిరిసేన ప్ర‌ధాన మంత్రి కి ఆత్మీయ అభినంద‌న‌ లు ప‌లుకుతూ, ఇరుగు పొరుగు దేశాల మ‌ధ్య సంబంధాలు పెంపొంద‌డాన్ని గురించి గుర్తు కు తెచ్చారు. ఉభ‌య దేశాల మ‌ధ్య ఉన్న ఈ సంబంధాల ను మ‌రింత గాఢ‌త‌రం చేసుకోవాల‌ని ఉంద‌న్న తన అభిలాష ను ఆయ‌న వ్య‌క్తం చేశారు. శ్రీ ల‌ంక అధ్య‌క్షుని కి ప్ర‌ధాన మంత్రి ధ‌న్య‌వాదాలు ప‌లికారు. అలాగే, ఈ ప్రాంతం కోసం మరియు ఇరు దేశాల ప్ర‌జ‌ల హితం కోసం మ‌రింత స‌న్నిహితం గా కృషి చేసేందుకు స‌న్న‌ద్ధం గా ఉన్న‌ానని ఆయ‌న వెల్ల‌డించారు. భార‌త‌దేశ ప్ర‌జ‌లు ప్ర‌ధాన మంత్రి శ్రీ మోదీ నాయ‌క‌త్వం లో పురోగ‌మించాల‌ని మరియు వారు స‌మృద్ధి చెందాల‌ంటూ శుభాకాంక్ష‌లు తెలిపిన సౌదీ అరేబియా రాజు కు ప్ర‌ధాన మంత్రి శ్రీ మోదీ ధ‌న్య‌వాదాలు పలికారు. భార‌త‌దేశం మ‌రియు సౌదీ అరేబియా ల మ‌ధ్య ద్వైపాక్షిక సంబంధాల పురోగమనం లో మాన్య రాజు గారు నెఱపుతున్న మార్గ‌ద‌ర్శ‌క‌త్వానికి గాను ఆయ‌న కు ప్ర‌ధాన మంత్రి తన ప్ర‌శంస‌లను అంద‌జేశారు. అపూర్వ‌మైనటువంటి ఎన్నిక‌ల విజ‌యాన్ని సాధించినందుకు ప్ర‌ధాన మంత్రి కి అధ్య‌క్షుడు శ్రీ ట్రంప్ అభినంద‌న‌ లు తెలిపారు. ద్వైపాక్షిక సంబంధాల ను మ‌రియు ప్ర‌పంచ వ్య‌వ‌హారాల‌ ను చ‌ర్చించ‌డం కోసం జ‌పాన్ లోని ఒసాకా లో త్వ‌ర‌లో జ‌రిగే జి-20 శిఖ‌ర స‌మ్మేళ‌నం లో భేటీ అవ్వాల‌ని నేత‌లు ఇరువురూ అంగీక‌రించారు. ఉభయ దేశాల మ‌ధ్య స‌న్నిహిత‌మైనటువంటి మ‌రియు వ్యూహాత్మ‌క‌మైనటువంటి భాగ‌స్వామ్యాన్ని మ‌రింత‌ గా పెంపొందించుకోవ‌డం కోసం క‌ల‌సి కృషి చేయాల‌ని కూడా వారు అంగీకారాని కి వ‌చ్చారు.
ఇస్లామిక్ రిపబ్లిక్ ఆఫ్ అఫ్గానిస్తాన్ యొక్క అధ్యక్షుడి తో టెలిఫోన్ ద్వారా మాట్లాడిన ప్రధాన మంత్రి

ఇస్లామిక్ రిపబ్లిక్ ఆఫ్ అఫ్గానిస్తాన్ యొక్క అధ్యక్షుడు డాక్టర్ అశ్ రఫ్ గనీ తో ప్ర‌ధాన మంత్రి శ్రీ న‌రేంద్ర మోదీ టెలిఫోన్ ద్వారా ఈ రోజు న సంభాషించారు. హర్షభరితమైన పండుగ ‘ఈద్- ఉల్- అజ్ హా’ సందర్భం లో నేత లు ఉభయులు ఒకరి కి మరొకరు శుభకామనల ను వ్యక్తం చేసుకొన్నారు. అఫ్గాన్ అవసరాల ను తీర్చడం కోసం సకాలం లో ఆహార పదార్థాల ను మరియు చికిత్స సంబంధి సహాయాన్ని అందించినందుకుగాను ప్రధాన మంత్రి శ్రీ మోదీ కి అధ్యక్షుడు శ్రీ ఘనీ ధన్యవాదాలు తెలిపారు. శాంతియుతమైనటువంటి, సమృద్ధమైనటువంటి మరియు అన్ని వర్గాల ప్రజలను కలుపుకొని పోయేటటువంటి అఫ్గానిస్తాన్ ఆవిష్కరింపబడాలని ఆకాంక్షిస్తున్న అఫ్గాన్ ప్రజానీకాని కి వెన్నంటి నిలచే అంశం లో భారతదేశం యొక్క నిబద్ధత ను ప్రధాన మంత్రి పునరుద్ఘాటించారు. ఈ ప్రాంతం లో నూత్నమైన రూపు ను దాల్చుతున్న భద్రత పరిస్థితి పైన మరియు పరస్పర హితం ముడిపడిన ఇతర ద్వైపాక్షిక రంగాల పైన ఇరువురు నేత లు వారి వారి అభిప్రాయాల ను ఒకరి కి మరొకరు వెల్లడి చేసుకొన్నారు.
బర్మింగ్ హమ్ కామన్ వెల్థ్ గేమ్స్ 2022 లో కంచు పతకాన్ని గెలుచుకొన్నందుకుశ్రీ సౌరవ్ ఘోషాల్ కు అభినందనలు తెలిపిన ప్రధాన మంత్రి

బర్మింగ్ హమ్ కామన్ వెల్థ్ గేమ్స్ 2022 లో కాంస్య పతకాన్ని గెలుచుకొన్నందుకు స్క్వాశ్ క్రీడాకారుడు శ్రీ సౌరవ్ ఘోషాల్ ను ప్రధాన మంత్రి శ్రీ నరేంద్ర మోదీ అభినందించారు. ప్రధాన మంత్రి ఒక ట్వీట్ లో – ‘‘సాఫల్యం తాలూకు సరికొత్త శిఖరాల ను శ్రీ @SauravGhosal చేరుకోవడాన్ని చూడడం సంతోషించదగ్గ అంశం. బర్మింగ్ హమ్ లో ఆయన గెలుచుకొన్నటువంటి కాంస్య పతకం చాలా విశిష్టమైనటువంటిది. ఆయన కు అనేకానేక అభినందన లు. ఆయన కార్యసాధన భారతదేశాని కి చెందిన యువతీయువకుల లో స్క్వాశ్ క్రీడ పట్ల లోకప్రియత్వాన్ని పెంచడం లో తోడ్పడు గాక.’’ అని పేర్కొన్నారు.
క‌ల‌బుర‌గి లో, కాంచీపురం లో ప్రధాన అభివృద్ధి ప‌థ‌కాల‌ ను ప్రారంభించిన‌ ప్ర‌ధాన మంత్రి

క‌ర్నాట‌క లోని క‌ల‌బుర‌గి లో మ‌రియు త‌మిళ నాడు లోని కాంచీపురం లో ప్రధాన అభివృద్ధి ప‌థ‌కాల‌ ను ప్ర‌ధాన మంత్రి శ్రీ‌ న‌రేంద్ర మోదీ నేడు ప్రారంభించారు. ప్ర‌ధాన మంత్రి క‌ర్నాట‌క లోని క‌ల‌బుర‌గి లో ఒక ఫ‌ల‌కాన్ని ఆవిష్క‌రించ‌డం ద్వారా బెంగ‌ళూరు కు చెందిన ఇఎస్ఐసి ఆసుప‌త్రి మ‌రియు వైద్య క‌ళాశాల‌ ను దేశ ప్ర‌జ‌ల కు అంకితం చేశారు. అలాగే, ఆయన ఒక మీట‌ ను నొక్కడం ద్వారా హుబ్బ‌ళ్ళి లో కెఐఎమ్ఎస్ కు చెందిన సూప‌ర్ స్పెశాలిటీ బ్లాకు ను, బెంగ‌ళూరు లో ఇన్‌క‌మ్ టాక్స్ అపెలిట్ ట్రైబ్యున‌ల్ భ‌వ‌నాన్ని మ‌రియు బెంగ‌ళూరు విశ్వ‌విద్యాల‌యం లో ఈశాన్య ప్రాంతాల కు చెందిన విద్యార్థుల కోసం ఓ మ‌హిళా వ‌స‌తి గృహాన్ని ప్రారంభించారు. ప్ర‌ధాన మంత్రి మ‌రొక ఫ‌ల‌కాన్ని ఆవిష్క‌రించ‌డం ద్వారా బిపిసిఎల్ డిపో స్థలాన్ని రాయ‌చూర్ నుండి క‌ల‌బుర‌గి కి మార్చేందుకు ఉద్దేశించిన ప‌నుల కు శంకుస్థాప‌న చేశారు. ప్ర‌ధాన మంత్రి జ‌న్ ఆరోగ్య యోజ‌న‌: ఆయుష్మాన్ భార‌త్ ల‌బ్ధిదారుల తో ప్ర‌ధాన మంత్రి భేటీ అయ్యారు. త‌మిళ నాడు లోని కాంచీపురం లో వివిధ జాతీయ ర‌హ‌దారి ప‌థ‌కాల ను ప్ర‌ధాన మంత్రి ప్రారంభించారు. వాటిలో ఎన్‌హెచ్‌-45సి లో భాగ‌మైన విక్ర‌వండి నుండి తంజావూరు కు నాలుగు దోవ‌ల ర‌హ‌దారి నిర్మాణాని కి, అలాగే ఎన్‌హెచ్‌-4 లో భాగ‌మైన కారైపేట్టై-వాలాజాపేట్ సెక్ష‌ను ను ఆరు దోవ‌ లు క‌లిగింది గా విస్త‌రించే పని కి జ‌రిగిన శంకు స్థాప‌న లు సైతం ఉన్నాయి. 5 ఎంఎంటిపిఎ సామ‌ర్థ్యం తో కూడిన ఎణ్ణూరు లోని ఎల్ఎన్‌జి ట‌ర్మిన‌ల్ ను ఆయ‌న దేశ ప్ర‌జ‌ల కు అంకితం చేశారు. ఈ ఎల్ఎన్‌జి ట‌ర్మిన‌ల్ త‌మిళ నాడు మ‌రియు చుట్టుప‌క్క‌ల రాష్ట్రాల ఎల్ఎన్‌జి డిమాండు ను తీర్చ‌డం లో సహాయకారి కానుంది. ప్ర‌ధాన మంత్రి విద్యుదీక‌రణ జరిగినటువంటి ఈరోడ్‌-క‌రూర్‌-తిరుచ్చిరాప‌ల్లి మ‌రియు సేలమ్-క‌రూర్‌-దిండుక్కల్ రైలు మార్గాల ను కూడా దేశ ప్ర‌జ‌ల కు అంకితం చేశారు. ప్ర‌ధాన మంత్రి వీడియో లింకు ద్వారా చెన్నై లో ని డాక్ట‌ర్ ఎం.జి.ఆర్. జానకి కాలేజ్ ఆఫ్ ఆర్ట్స్ & సైన్స్ ఫ‌ర్ విమెన్ లో గ‌ల‌ డాక్ట‌ర్ ఎం.జి. రామ‌చంద్ర‌న్ విగ్ర‌హాన్ని కూడా ఆవిష్క‌రించారు. ఈ రోజు న ప్రారంభించినటువంటి అభివృద్ధి ప‌నులు క‌ర్నాట‌క మ‌రియు త‌మిళ నాడు రాష్ట్రాల ప్ర‌జ‌ల కు అనేక విధాలు గా ల‌బ్ధి ని చేకూర్చ‌నున్నాయి.
తెలంగాణ ప్రజలకు రాష్ట్ర అవతరణ దిన అభినందనలు తెలిపిన ప్రధాన మంత్రి; ఆంధ్ర ప్రదేశ్ ప్రజలకు శుభాకాంక్షలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ తెలంగాణ రాష్ట్ర అవతరణ దినం సందర్భంగా తెలంగాణ రాష్ట్ర ప్రజలకు అభినందనలు తెలిపారు. ప్రధాన మంత్రి ఆంధ్ర ప్రదేశ్ ప్రజలకు కూడా శుభాకాంక్షలు తెలిపారు. ‘‘తెలంగాణ ప్రజలకు రాష్ట్ర అవతరణ దిన అభినందనలు. రానున్న కాలంలో ఈ రాష్ట్రం పురోగతి మరియు సమృద్ధి బాటలో సాగాలని నేను ప్రార్థిస్తున్నాను. ఆంధ్ర ప్రదేశ్ యొక్క చురుకైన ప్రజలకు ఇవే నా శుభాకాంక్షలు. ఆంధ్ర ప్రదేశ్ రాష్ట్రం అభివృద్ధిలో నూతన శిఖరాలను అందుకోవాలిగాక. అంతే కాకుండా, భారతదేశ పురోభివృద్ధికి తోడ్పాటును అందిస్తూ ఉండుగాక’’ అని ప్రధాన మంత్రి తన సందేశంలో పేర్కొన్నారు.
జాతీయ బాలికా దినోత్సవం సందర్భంగా దేశంలోని కుమార్తెలందరికీ శుభాకాంక్షలు తెలియజేసిన – ప్రధానమంత్రి

జాతీయ బాలికా దినోత్సవం సందర్భంగా, ప్రధానమంత్రి శ్రీ నరేంద్రమోదీ, దేశంలోని కుమార్తెలందరికీ, శుభాకాంక్షలు తెలియజేశారు. ఈ మేరకు, శ్రీ మోదీ, సామాజిక మాధ్యమం ద్వారా ఒక ట్వీట్ చేస్తూ, "జాతీయ బాలికా దినోత్సవం సందర్భంగా, మనం, మన దేశంలోని కుమార్తెలందరినీ మరియు వారు వివిధ రంగాలలో సాధించిన విజయాలనూ అభినందిస్తున్నాము. అందుబాటులో విద్య, మెరుగైన ఆరోగ్య సంరక్షణ, లింగ సున్నితత్వాన్ని మెరుగుపరచడంతో సహా, బాలికల సాధికారతపై దృష్టి సారించే అనేక కార్యక్రమాలను కేంద్ర ప్రభుత్వం చేపట్టింది.” అని పేర్కొన్నారు. బాలికలకు సాధికారత కల్పించడంతో పాటు, మన కుమార్తెలకు గౌరవ ప్రదమైన జీవితాన్నీ, అవకాశాలనూ కల్పించడం కోసం కృషి చేస్తున్నవారందరినీ కూడా, ప్రధానమంత్రి మరో ట్వీట్ లో అభినందించారు.
శాంతియుత ప్ర‌యోజ‌నాల కోసం అంత‌రిక్ష అన్వేష‌ణ‌-వినియోగంపై స‌హ‌కారం దిశ‌గా భార‌త్‌-ఇండోనేషియా మ‌ధ్య ఒప్పంద చట్రానికి మంత్రిమండ‌లి ఆమోదం

శాంతియుత ప్ర‌యోజ‌నాల కోసం అంత‌రిక్ష అన్వేష‌ణ‌-వినియోగంపై స‌హ‌కారం దిశ‌గా భార‌త్‌-ఇండోనేషియాల మ‌ధ్య ఇంత‌కుముందు కుదిరిన ఒప్పంద చట్రానికి ప్ర‌ధాన‌మంత్రి న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రిమండ‌లి ఆమోదం తెలిపింది. ఈ ఒప్పంద చ‌ట్రంపై 2018 మే 30వ తేదీన సంత‌కాలు పూర్తికావ‌డంతోపాటు ప‌త్రాల మార్పిడి కూడా పూర్త‌యింది. అంశాల‌వారీ వివ‌రాలు: • ఈ ఒప్పంద చ‌ట్రంలో భాగంగా సంభావ్య ఆస‌క్తిగ‌ల రంగాల్లో ప‌ర‌స్ప‌ర స‌హ‌కారానికి వీలుంటుంది. అవేమిటంటే… అంత‌రిక్ష శాస్త్రం, ఖ‌గోళాన్వేష‌ణ‌, అంత‌రిక్ష ప‌రిజ్ఞాన వినియోగం, భూమికి సంబంధించి సుదూర గ్రాహ్య‌త; అంతేకాకుండా ఇండోనేషియ‌న్ నేష‌న‌ల్ ఇన్‌స్టిట్యూట్ ఆఫ్ ఏరోనాటిక్స్ అండ్ స్పేస్‌ (LAPAN) రూప‌క‌ల్ప‌న చేసిన ఉపగ్ర‌హాల ప్ర‌యోగంస‌హా క్షేత్ర‌స్థాయి నియంత్ర‌ణ కేంద్రాల సంయుక్త వినియోగం దిశ‌గా ఇండోనేషియాలోని బియాక్‌లోగ‌ల స‌మీకృత టీటీసీ (టెలిమెట్రీ, ట్రాకింగ్ అండ్ క‌మాండ్‌) కేంద్రం నుంచి కార్య‌క‌లాపాలు-నిర్వ‌హ‌ణ‌, భార‌త్‌లోని నియంత్ర‌ణ కేంద్రంతోపాటు ఐరిమ్స్ (IRIMS) కేంద్ర ఆతిథ్యం వ‌గైరాలు ఈ చ‌ట్రంలో భాగంగా ఉన్నాయి. • ఈ ఒప్పంద చ‌ట్రం నిర్దిష్ట కార్యకలాపాలకు ఉద్దేశించిన స‌న్నాహాల పూర్తికి తోడ్ప‌డుతుంది. దీంతోపాటు ఒప్పందం నిర్దేశిస్తున్న ల‌క్ష్యాల సాధ‌న కోసం డీవోఎస్/ఇస్రో (DOS/ISRO), ల‌పాన్ (LAPAN) సంస్థ‌ల నుంచి ప్ర‌తినిధుల‌ను ఎంపిక చేసి సంయుక్త కార్యాచ‌ర‌ణ బృందాన్ని ఏర్పాటు చేసేందుకు వీలు క‌ల్పిస్తుంది. ప్రధాన ప్రభావం: భారత్-ఇండోనేషియాల‌ మధ్య సహకారాన్ని ఈ ఒప్పందం బలోపేతం చేస్తుంది. అలాగే ఇండోనేషియాలో ఇస్రో TTC స్టేషన్‌తోపాటు IRIMS స్టేషన్ ఏర్పాటు చేసేందుకు దోహ‌ద‌ప‌డుతుంది. నేపథ్యం: భారత్, ఇండోనేషియా దేశాలు రెండు దశాబ్దాలకుపైగా అంతరిక్ష రంగంలో సహకారం కొనసాగిస్తున్నాయి. అలాగే భార‌త అంత‌రిక్ష ప‌రిశోధ‌న సంస్థ (ఇస్రో) ఇండోనేషియాలోని బియాక్‌లో క్షేత్ర‌స్థాయి కేంద్రాల‌ను ఏర్పాటు చేసింది. త‌ద్వారా ఇస్రో ప్ర‌యోగించే రాకెట్లు, ఉప‌గ్ర‌హ ప్ర‌యోగాల కోసం టెలీమెట్రీ, ట్రాకింగ్-కమాండ్ (టీటీసీ) సేవ‌ల‌ను పొంద‌నుంది. ఈ స‌హ‌కారం ప్రస్తుతం సంస్థ‌ల స్థాయి (ISRO-ల‌పాన్‌)లో సాగ‌నుండ‌గా దీనికి సంబంధించి 1997, 2002 సంవ‌త్స‌రాల్లో ఒప్పందాల‌పై సంత‌కాలు పూర్త‌య్యాయి. ఇందులో 1997 నాటి ఒప్పందం ప్రకారం- అంత‌రిక్షసామ‌గ్రిపై హ‌క్కులు ఐదేళ్ల త‌ర్వాత ల‌పాన్‌కు అప్పగించబడ‌తాయి. అయితే, వాటి కార్య‌క‌లాపాలు, నిర్వహణ, వినియోగ హక్కులు ఇస్రోకే ఉంటాయి. పైన పేర్కొన్న వివ‌రాల‌ను ప‌రిగ‌ణ‌న‌లోకి తీసుకుంటే- రెండు సంస్థ‌ల మ‌ధ్య స‌హ‌కారాన్ని ప్ర‌భుత్వాల స్థాయికి విస్త‌రించే దిశ‌గా ఇస్రో (ISRO), ల‌పాన్ (LAPAN)ల మ‌ధ్య చ‌ర్చ‌లు జ‌రిగాయి. త‌ద‌నుగుణంగా శాంతియుత ప్ర‌యోజ‌నాల కోసం అంత‌రిక్ష వినియోగం, ఖ‌గోళాన్వేష‌ణ‌ల‌పై స‌హ‌కార విస్త‌ర‌ణ‌కు ప‌ర‌స్ప‌ర అంగీకారంతో ముసాయిదా ఒప్పంద చ‌ట్రం ఖ‌రారైంది. ఈ మేర‌కు 2018 ఏప్రిల్ 23-26 తేదీల మ‌ధ్య జకార్తాలో జ‌రిగిన చ‌ర్చ‌లు ఫ‌ల‌వంత‌మ‌య్యాయి. అటుపైన‌ విదేశీ వ్యవహారాల మంత్రిత్వశాఖ (MEA), ఇన్‌చార్జి మంత్రి హోదాలో ప్రధానమంత్రి నుంచి అనుమ‌తి పొందిన త‌ర్వాత గౌర‌వ‌నీయులైన భారత ప్ర‌ధాన‌మంత్రి 2018 మే 30న ఇండోనేషియా సంద‌ర్శించిన సంద‌ర్భంగా ఈ ముసాయిదా ఒప్పందంపై సంతకాలు ముగిశాయి.
ప్రధాన మంత్రి శ్రీ నరేంద్ర మోదీ తో టెలిఫోన్ లో మాట్లాడిన అఫ్గానిస్తాన్ అధ్యక్షుడు శ్రీ అష్రఫ్ గనీ

2016 మార్చి నెల 15వ తేదీన అఫ్గానిస్తాన్ అధ్యక్షుడు శ్రీ అష్రఫ్ గనీ టెలిఫోన్ లో ప్రధాన మంత్రి శ్రీ నరేంద్ర మోదీ తో మాట్లాడారు. ఈ సందర్భంగా ఇరువురు నేతలు రాజకీయ, ఆర్థిక రంగాలే కాకుండా ఇంకా ఇతర అనేక రంగాలలో ద్వైపాక్షిక‌ సహకారాన్ని పెంపొందింపచేసుకోవడానికి తీసుకోదగిన చర్యలను గురించి చర్చించారు. ఈ ప్రాంతంలోని తాజా పరిణామాలపై తమ తమ అభిప్రాయాలను వారు ఇద్దరూ ఒకరితో మరొకరు వ్యక్తం చేసుకొన్నారు.
పేటెంట్ ప్రాసిక్యూశ‌న్ హైవే ప్రోగ్రాము కు ఆమోదం తెలిపిన మంత్రిమండ‌లి

కంట్రోల‌ర్ జ‌న‌ర‌ల్ ఆఫ్ పేటెంట్స్‌, డిజైన్స్ & ట్రేడ్ మార్క్ స్, ఇండియా (సిజిపిడిటిఎమ్) ఆధీనం లోని ఇండియ‌న్ పేటెంట్ ఆఫీస్ (ఐపిఒ) ద్వారా విభిన్న దేశాలు లేదా ప్రాంతాల కు చెందిన పేటెంట్ అను సంపాదించడం లో వేగాన్ని తీసుకు రావడం మరియు దానిని ప్రభావశీలి సంస్థ గా తీర్చిదిద్దేటటువంటి పేటెంట్ ప్రాసిక్యూశ‌న్ హైవే (పిపిహెచ్‌) ప్రోగ్రాము ను స్వీక‌రించే ప్ర‌తిపాద‌న కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. పైన ప్ర‌స్తావించినటువంటి కార్య‌క్ర‌మం ప్ర‌యోగాత్మ‌క ప్రాతిప‌దిక‌ న కేవలం మూడు సంవ‌త్స‌రాల కై మొదట జ‌పాన్ పేటెంట్ కార్యాల‌యాని కి (జెపిఒ కు) మ‌రియు భార‌తీయ పేటెంట్ కార్యాల‌యాని కి (ఐపిఒ కు) ల మ‌ధ్య ఆరంభమవుతుంది. ఈ ప్ర‌యోగాత్మ‌క కార్య‌క్ర‌మం లో భాగం గా భార‌తీయ పేటెంట్ కార్యాల‌యం విద్యుత్తు, ఇలెక్ట్రానిక్స్‌, కంప్యూట‌ర్ సైన్స్‌, ఇన్ ఫర్ మేశ‌న్ టెక్నాల‌జీ, భౌతిక శాస్త్రం, సివిల్‌, యాంత్రిక, వ‌స్త్రాలు, మోటార్ వాహనాలు మరియు లోహశోధన విజ్ఞానం వంటి సాంకేతిక రంగాల లో పేటెంట్ ద‌ర‌ఖాస్తుల ను స్వీక‌రించే సూచ‌న‌ లు ఉన్నాయి. కాగా, జెపిఒ సాంకేతిక విజ్ఞానాని కి సంబంధించిన అన్ని రంగాల లోను ద‌ర‌ఖాస్తుల ను స్వీక‌రించే అవ‌కాశం ఉంది. పిపిహెచ్ కార్యక్రమం లో భార‌తీయ పేటెంట్ కార్యాల‌యాని కి ఈ క్రింద ప్ర‌స్తావించిన లాభాలు దక్కుతాయి: i. పేటెంట్ ద‌ర‌ఖాస్తు ల ను ప‌రిష్క‌రించ‌డాని కి ప‌ట్టే కాలం త‌గ్గడం; ii. పేటెంట్ సంబంధిత ద‌ర‌ఖాస్తు లు పెండింగు లో ప‌డ‌టం అనేది త‌గ్గిపోవడం; iii. పేటెంట్ ద‌ర‌ఖాస్తుల గుర్తింపు మరియు పరీక్ష ప్రక్రియల లో నాణ్య‌త మెరుగుదల; iv. భార‌త‌దేశం లోని స్టార్ట్-అప్ లు ఎమ్ఎస్ఎమ్ఇ లు స‌హా భారతీయ ఆవిష్కర్తల‌ కు వారి యొక్క పేటెంట్ సంబంధిత ద‌ర‌ఖాస్తు లు జ‌పాన్ లో శీఘ్ర గ‌తి న గుర్తింపు నకు మరియు ప‌రీక్ష‌ కు నోచుకొనేందుకు అవకాశం ద‌క్కుతుంది. వాణిజ్యం మ‌రియు పరిశ్ర‌మ శాఖ మంత్రి నిర్ణ‌యించే మేర‌కు భవిష్యత్తు లో ఈ కార్యక్రమం యొక్క ప‌రిధి ని విస్త‌రించేందుకు అవ‌కాశం ఉంది. ఈ కార్య‌క్ర‌మాన్ని అమ‌లు ప‌ర‌చేందుకు పేటెంట్ కార్యాల‌యాలు స్వయంగా వాటి దిశానిర్దేశాల రూపురేఖల ను తయారు చేసుకొంటాయి.
నవంబరు 17న అఖిలభారత ప్రిసైడింగ్‌ అధికారుల 82వ  సమావేశం ప్రారంభ కార్యక్రమంలో ప్రసంగించనున్న ప్రధానమంత్రి

ప్రధానమంత్రి శ్రీ నరేంద్ర మోదీ 2021 నవంబరు 17వ తేదీన ఉదయం 10 గంటలకు అఖిలభారత ప్రిసైడింగ్‌ అధికారుల 82వ సమావేశం ప్రారంభ కార్యక్రమంలో వీడియో కాన్ఫరెన్స్‌ సదుపాయం ద్వారా ప్రసంగిస్తారు. భారతదేశంలోని చట్టసభల అత్యున్నత సంస్థ అయిన అఖిలభారత ప్రిసైడింగ్ అధికారుల మహాసభ (ఏఐపీవోసీ) 2021లో శతాబ్ది వేడుకలు నిర్వహించుకుంటోంది. ‘ఏఐపీవోసీ’ శతాబ్ది సంవత్సరం నేపథ్యంలో అఖిలభారత ప్రిసైడింగ్ అధికారుల మహాసభ 82వ సమావేశం 2021 నవంబరు 17-18 తేదీలలో సిమ్లాలో నిర్వహించబడుతుంది. కాగా, ఈ మహాసభ తొలి సమావేశం కూడా 1921లో సిమ్లాలోనే నిర్వహించబడింది. ఈ కార్యక్రమానికి లోక్‌సభ స్పీకర్, హిమాచల్ ప్రదేశ్ ముఖ్యమంత్రి, రాజ్యసభ డిప్యూటీ చైర్మన్ కూడా హాజరవుతున్నారు.
‘బతుకమ్మ’ నేపథ్యంలో ప్రజలందరికీ… ముఖ్యంగా తెలంగాణ నారీశక్తికి ప్రధాని శుభాకాంక్షలు

‘బతుకమ్మ’ పర్వదినం సందర్భంగా ప్రధానమంత్రి శ్రీ నరేంద్ర మోదీ ప్రజలందరికీ… ముఖ్యంగా తెలంగాణ మహిళాశక్తికి శుభాకాంక్షలు తెలిపారు. ఈ మేరకు ఒక ట్వీట్‌ ద్వారా ఇచ్చిన సందేశంలో: “బతుకమ్మ పండుగ ప్రజలందరికీ… ప్రత్యేకించి తెలంగాణ నారీశక్తికి నా శుభాకాంక్షలు. ఈ పండుగ ప్రకృతితో మన అనుబంధాన్ని మరింతగా పెంచి, పుష్పాలపై ఆసక్తిని పెంచాలని మనమంతా ఆకాంక్షిద్దాం” అని ప్రధాని పేర్కొన్నారు.